

**Kontakt spoločnosti Kia Sales Slovakia**

Mária Spišiaková

PR & Events Manager

T. +421 910 977 334

E. m.spisiakova@kmss.sk

**Kia odhaľuje prvé kontúry nového modelu Sportage pre európsky trh**

* **Vôbec prvý raz vo svojej histórii sa do radu Sportage zaradí model, ktorý bol navrhnutý a vytvorený špeciálne pre Európu**
* **Piata generácie modelu Sportage v sebe spája štýlový, dynamický a športový dizajn vyladený podľa európskych chutí**
* **Odvážny a prepracovaný dizajn prednej masky je v dokonalom súlade s temperamentnou zošikmenou zadnou časťou vozidla. Vďaka týmto prvkom toto vozidlo na ceste nikto neprehliadne**
* **Digitálne predstavenie modelu je naplánované na stredu 1. septembra**

Spoločnosť Kia Europe predstavila prvé oficiálne skice nového modelu Sportage určeného pre európsky trh. Vôbec prvýkrát vo svojej histórii spoločnosť Kia predstavuje model Sportage navrhnutý špecificky pre európskych zákazníkov. Ide o piatu generáciu najpopulárnejšieho SUV tejto značky.

Úplne nový Sportage bol dôkladne navrhnutý a vytvorený so zámerom udávať trendy vo svojom segmente, no zároveň má ambíciu prispôsobiť sa európskym zákazníkom a vozovkám. Pokročilý dizajn exteriéru aj interiéru posúva hranice štýlu a zároveň udáva tón pre budúce generácie radu Sportage. Najmodernejšie technológie konektivity, mimoriadne efektívne pohonné jednotky, najnovšie inovácie v oblasti pasívnej ako aj aktívnej bezpečnosti a asistenčných systémov pre vodiča (ADAS) ešte viac zdôrazňujú status prémiového SUV. Nový model Sportage pre európsky trh bol vyvinutý na novej architektúre a precízne vyladený tak, aby poskytoval optimálne vlastnosti pri jazde a riadení na európskych cestách.

**Pokrokový dizajn**

Nové dizajnové motto značky Kia znie: „zjednotenie protikladov“. Toto motto je podstatou nového európskeho modelu Sportage, keďže ovplyvňuje každý aspekt jeho vzhľadu aj charakteru. Základom dizajnu je pilier „Odvaha z prírody“, ktorý vzdáva hold dokonalosti a jednoduchosti prírody a súčasne vyjadruje spojenie s novým dizajnovým smerovaním značky. Dnes predstavené náčrty predznamenávajú športové a pokrokové SUV.

Nový model Sportage pre európsky trh bude disponovať kompaktnejším, ale dobrodružným profilom, čo predurčuje vysokú úroveň mobility a výkonu, ktoré sa dokonale hodia na európske cesty. Pri navrhovaní bola zreteľná snaha vytvoriť najdynamickejšie a najštýlovejšie SUV vo svojom segmente. Nový európsky model Sportage bude mať temperamentnú, silnú a zároveň rafinovanú siluetu s ostrými bočnými líniami karosérie, ktoré rozvlnia všetky povrchy vozidla.

Náčrty naznačujú odvážny dizajn prednej časti s grafickými prvkami čiernej mriežky so zmyslom pre detail, ktorá pokrýva celú šírku prednej časti. Svieža interpretácia ikonicky plávajúcej a pre značku Kia príznačnej mriežky v tvare tigrieho nosa sa spája s inteligentný Full LED systémom predných svetlometov s adaptívnym diaľkovým svietením a LED denným osvetlením v tvare bumerangu.

Náčrty odhalili aj ďalšiu novinku radu Sportage – čiernu strechu, ktorá ešte viac umocní športový profil nového SUV a zároveň zvýrazní dynamickú konštrukciu C-stĺpika.

V zadnej časti sa široké zakrivené línie stretávajú s dennými svetlami, ktorým dominuje nové logo Kia. Jedinečný čierny dizajn zadného nárazníka ešte viac umocní športový a mladícky charakter nového modelu Sportage pre európsky trh.

**Digitálne predstavenie**

Úplne nový model Kia Sportage pre európsky trh bude mať svoj debut počas digitálneho podujatia, ktoré sa bude vysielať naživo v stredu 1. septembra od 11.00 CEST na kanáloch spoločnosti Kia. Diváci sa dozvedia viac informácií o prvom SUV značky Kia, ktoré je navrhnuté špeciálne pre európskych zákazníkov! Predaj úplne nového modulu Sportage sa v Európe začne v druhej polovici tohto roka.

# # #